Fredrikson (hahmo)

Fredrikson () on kuvitteellinen hahmo, joka esiintyy Tove Janssonin kirjassa Muumipapan urotyöt (Muminpappans bravader, 1950) sekä animaatiosarjoissa Muumilaakson tarinoita ja Muumien maailma. Hän on Muumipapan nuoruudenystävä ja merkittävä henkilö hänen nuoruudessaan. Fredrikson on keksijä ja on rakentanut muun muassa jokilaiva Merenhuiskeen.

 Hahmonpiirteet 

Fredrikson on Muumipapan nuoruudenystävä ja ensimmäinen ystävä, johon Muumipappa tutustuu paettuaan orpokodista.Jansson, s. 29. Fredrikson on ensimmäisenä henkilönä oikeasti kiinnostunut Muumipapan asioista. Muumipapan kurjan lapsuuden jälkeen empaattinen Fredrikson tuo ilon hänen elämäänsä.Pääkkönen, s. 28. Muumipapan mukaan Fredriksonilla on kyky rauhoittaa ja vakuuttaa toiset, vaikkei hän puhu isoilla kirjaimilla eikä sanoisi mitään merkittävää.Jansson, s. 30.

Fredriksonin elämänkokemus hämmästyttää Muumipappaa. Hän muun muassa kertoo Muumipapalle hattivateista ja sanoo lukeneensa kuvakirjan, Matka Valtameren yli.Jansson, s. 63.Jansson, s. 73–74. Fredrikson on etevä keksijä ja rakentaa muun muassa jokilaiva Merenhuiskeen.Jansson, s. 35. Myrskyn tullen hän on luottavainen valmistamaansa Merenhuiskeeseen ja itseensä: hän kertoo olleensa aiemmin myrskyssä kyseisessä kuvakirjassa.Jansson, s. 76.

 Esiintymiset 
 Kirjassa Muumipapan urotyöt 

Fredrikson esiintyy Muumipapan urotyöt -kirjassa sivuhahmona. Muumipapan paettua orpokodista hän kohtaa Fredriksonin ensi kertaa ihmetellessään purolla hänen rakentamaansa vesimyllyä. Fredrikson on etevä keksijä ja rakentaa muun muassa jokilaiva Merenhuiskeen, jolla hän, Muumipappa, Juksu ja Hosuli seikkailevat.Pääkkönen, s. 14. Laivan nimen piti alun perin olla Merenkuiske (), mutta laivan maalaamisen tehtäväkseen saanut Hosuli maalasi laivan kylkeen Merenhuiske (). Hosuli maalasi laivan punaiseksi ja tekstin merensiniseksi.Jansson, s. 40. Hosuli on Fredriksonin orpo veljenpoika, jonka vanhemmat katosivat suursiivouksessa.Jansson, s. 33.

Kirjassa he kohtaavat jättimäisen drontti Edvardin, jota Fredrikson keksii huijata. Ensimmäisen kerran hän huijaa saadakseen laivansa vesille: hän väittää joen pohjan olevan pehmeää hiekkaa ja saa drontin kylpemään joessa. Tällöin syntyy hyökyaalto, joka nostaa Merenhuiskeen vesille.Jonsson, s. 45–46. Myöhemmin Fredrikson hämää suuttunutta dronttia antamalla sille laivaansa takertuneen pilven väittäen sen olevan haahkanuntuvilla täytetty aito dronttimakuupussi.Jansson, s. 84–85. Kolmannen kerran Fredrikson ystävineen kohtaa drontti Edvardin, kun se talloo heitä takaa ajaneen Merikoiran.Jansson, s. 136.

Fredriksonin osalta seikkailut päättyvät hetkeksi, kun satavuotiasJansson s. 95. hallitsija Itsevaltias palkkaa Fredriksonin kuninkaalliseksi hovikeksijäkseen Yllätysten puistoa varten,Jansson, s. 106–107.Jansson, s. 128. mutta on taas osa porukkaa saatuaan maalla, merellä ja ilmassa kulkevan aluksensa, uuden Merenhuiskeen, valmiiksi. Animaatiosarjassa tätä lentävää Merenhuisketta sanottiin Amfibiksi. Ystävykset kohtaavat jälleen kirjan lopussa, kun Fredrikson muiden mukana tulee käymään Muumitalossa.Jansson, s. 156.

 Animaatiosarjoissa 
Muumilaakson tarinoita -animaatiosarjassa Fredrikson esiintyy jaksoissa Muumipapan muistelmat I, Muumipapan muistelmat II ja Muumipapan muistelmat III (jaksot 60–62), joissa Muumipappa kertoo nuoruuden seikkailuistaan. Jaksot mukailevat melko tarkasti Muumipapan urotyöt -kirjaa. Hänen roolissaan ääninäyttelijänä toimii Yleisradion dubbauksessa Ilkka Merivaara ja MTV:n dubbauksessa Jon-Jon Geitel. Fredrikson esiintyy myös Muumien maailma -animaatiosarjan jaksoissa, jotka kertovat Muumipapan nuoruudesta.

 Perintö 
Fredrikson on monen muun Muumi-hahmon tapaan Naantalin Muumimaailmassa. Hän kuuluu tosin harvemmin nähtäviin hahmoihin, joten hän ei ole tavattavissa joka päivä. Muumimaailmaan on lisäksi rakennettu isokokoinen Merenhuiske-laiva. Lisäksi Muumimaailmalla oli aikoinaan käytössään Merenhuiske-niminen vesibussi. Merenhuiskeesta on valmistettu avattava lelu, joka sisältää myös Muumeista tuttuja hahmoja.

 Fredriksonin suomenkieliset ääninäyttelijät 
 Vuosi Elokuva / Sarja / Peli Näyttelijä 1993  Muumilaakson tarinoita  Ilkka Merivaara 2007–2008  Muumien maailma  Jarmo Koski 2017  Muumilaakson tarinoita  Jon-Jon Geitel 2021  Muumipapan urotyöt – Erään nuoren Muumin seikkailut  Markus Bäckman

 Lähteet 
 Kirjallisuuslähteet 



 Viitteet 

Luokka:Muumihahmot
Luokka:Kuvitteelliset keksijät